شەفەق نیوز/ سەرچەوەیگ ئەمنی، ئمڕوو چوارشەممە، خەوەردا لە کوشیان ژنیگ لەوەر ئەوە  سکاڵایگ دادوەری توومار کردیە لە میسان.
سەرچەوەگە ئەرا ئاژانس شەفەق نیوز وت: ژنیگ وەدەس سێ چەکدار لە پارێزگای میسان باشوور عراق کوشیا.
سەرچەوەگە وتیش: ئەو ژنە کوشیایە چوینکە سکاڵایگ دادوەری لەبان کەسەیلیگ توومار کردیە ک وەرجەیە کوڕەگەی کوشتنە.
هەمیش لە باشوور عراق،  لە پارێزگای بەسرە، گەنجیگ ٢٠ ساڵان خوەی لە بەرزی بینایگ لر قەزای زوبێر خستە خوار.
وتیش: هیزە ئەمنیەیلە توەنستن ئەو گەنجە وە خەسەخانەی گشتی زوبێر بڕەسنن، وتیش: تەندروسی گەنجەگە ئارام نییە، ک زیان لە شکیان گشت لەشی دیرێد.
وتیش: تا ئیرنگە ئەوە نەزانیاگە ک ئەڕا ئەو گەنجە خوازیە خوەی بکوشێد.
